*ХОЁР ЖИЛ ТУТМЫН ИЛ ТОД БАЙДЛЫН ТАЙЛАН, ҮНДЭСНИЙ ТАВДУГААР ТАЙЛАН ИЛТГЭЛ БОЛОВСРУУЛАХ ТӨСЛИЙН УУР АМЬСГАЛЫН ӨӨРЧЛӨЛТИЙН НӨЛӨӨЛӨЛ, ДАСАН ЗОХИЦОХТОЙ ХОЛБООТОЙ ХИЙГДЭХ АЖЛЫН ДААЛГАВАР*

|  |  |
| --- | --- |
| Ажил гүйцэтгэх үндэслэл | * Монгол Улсын Засгийн газрын 2020 оны 181 дүгээр тогтоолын хавсралтаар батлагдсан “Уур амьсгалын өөрчлөлтийн судалгаа, хамтын ажиллагааны төв” төрийн өмчит аж ахуйн тооцоотой үйлдвэрийн газрын дүрмийн 4 дүгээр зүйлийн 4.1-д “Төв нь Монгол Улсын нэгдэн орсон Олон Улсын гэрээ, Улсын Их Хурал, Засгийн газрын шийдвэр, байгаль орчны асуудал эрхэлсэн төрийн захиргааны төв байгууллагаас баримталж буй уур амьсгалын талаарх бодлогыг хэрэгжүүлэх...”; * Дүрмийн 4 дүгээр зүйлийн 4.3.1-д “НҮБ-ын Уур амьсгалын өөрчлөлтийн суурь конвенцийн хэрэгжилтийн хүрээнд холбогдох тайлан илтгэлийг бэлтгэх”; * Тус дүрмийн 4 дүгээр 4.3.4-д “Парисын хэлэлцээрийн хэрэгжилтийг хангаж ажиллах” гэж тус тус заасан. * Уур амьсгалын өөрчлөлтийн судалгаа, хамтын ажиллагааны төв НҮБ-ын Байгаль орчны хөтөлбөрийн газартай 2024 оны 4 дүгээр сарын 30-ны өдөр байгуулсан 24/70 дугаар гэрээний дагуу “НҮБ-ын уур амьсгалын өөрчлөлтийн суурь конвенцын хэрэгжилтийн талаарх Хоёр жил тутмын ил тод байдлын анхдугаар тайланг 2024 оны 11 дүгээр сарын 20-ны өдрийн дотор боловсруулж, холбогдох шинжээчдээр хянуулан НҮБ-ын Уур амьсгалын өөрчлөлтийн суурь конвенцийн нарийн бичгийн дарга нарын газарт хүлээлгэн өгөх үүрэг хүлээсэн. |
| Ажлын зорилго | Хоёр жил тутмын ил тод байдлын анхдугаар тайлангийн “Уур амьсгалын өөрчлөлтийн нөлөөлөл ба дасан зохицол” бүлгийг Парисын хэлэлцээрийн хүрээнд батлагдсан удирдамжийн (MPGs) дагуу боловсруулж, заасан хугацаанд хүлээлгэн өгөх. |
| Хугацаа | 2024 оны 11-р сарын 20 |
| Хамрах хүрээ | Монгол улсын хэмжээнд |
| Бүтээгдэхүүн | 1. Парисийн хэлэлцээрт оролцогч талуудын анхдугаар хуралдааны гурав дахь хэсгийн хурлын шийдвэрээр (18/CMA.1) батлагдсан Ил тод байдлын сайжруулсан тогтолцооны удирдамж (MPG)-д заасан мэдээллүүдийг агуулсан Хоёр жил тутмын ил тод байдлын анхдугаар тайлангийн “Уур амьсгалын өөрчлөлтийн нөлөөлөл ба дасан зохицол” бүлгийн тайлан англи, монгол хэлээр (цахим болон цаасан хэлбэрээр) |
| Тайлагнах | Олон улсын батлагдсан удирдамжийн дагуу англи болон монгол хэл дээр бичигдсэн тайланг “Уур амьсгалын өөрчлөлтийн судалгаа, хамтын ажиллагааны төв”-д цаасан болон цахим хэлбэрээр, заасан хугацаанд багтаан хүлээлгэн өгөх. |
| Ажлын тайлангийн бүрдэл | Тайлан нь Парисийн хэлэлцээрт оролцогч талуудын анхдугаар хуралдааны гурав дахь хэсгийн хурлын шийдвэрээр (18/CMA.1) батлагдсан Ил тод байдлын сайжруулсан тогтолцооны удирдамж (MPG)-ийн дагуу Монгол улсын хэмжээнд бичигдсэн байх бөгөөд дараах дэд бүлгүүдийг агуулсан байна. Үүнд:   * Уур амьсгалын өөрчлөлтөд дасан зохицохтой холбоотой үндэсний нөхцөл байдал, байгууллагын зохион байгуулалт, хууль эрх зүйн орчин; * Уур амьсгалын өөрчлөлтийн нөлөөлөл, эрсдэл, эмзэг байдал; * Дасан зохицох тэргүүлэх чиглэл ба тулгарч буй саад бэрхшээлүүд; * Дасан зохицох асуудлыг үндэсний бодлого, стратегид тусгахтай холбоотой дасан зохицох стратеги, бодлого, төлөвлөгөө, зорилго, арга хэмжээнүүд; * Дасан зохицох бодлого, төлөвлөгөө, зорилго, арга хэмжээнүүдийн хэрэгжилтийн явц; * Дасан зохицох арга хэмжээ, үйл явцыг хянах, үнэлэх; * Алдагдал, хохирлыг (loss and damage) арилгах, багасгах, шийдвэрлэхтэй холбоотой мэдээлэл; * Хамтын ажиллагаа, сайн туршлага, сургамж; * Парисын хэлэлцээрийн 7 дугаар зүйлийн дагуу уур амьсгалын өөрчлөлтийн нөлөөлөл болон дасан зохицохтой холбоотой бусад мэдээлэл.   (Дэд гарчиг бүрт агуулагдах дэлгэрэнгүй мэдээллийг Ил тод байдлын сайжруулсан тогтолцооны удирдамж (MPG)-аас харна) |